* **Krimet naziste ndaj shqiptarëve (historia e shqiptarëve ne kampet e përqëndrimit).**

Populli shqiptar, sa shumë të flasësh për të, një popull i privuar që në bazat e krijimt të tij , i torturuar deri në ekstrem , por mbi të gjitha një popull mbijetues nga peripecitë dhe ironia e fatit, që sot ngrin kryet plot krenari për modelin më të fortë , më besnik, më të zgjuar dhe më vetëflijues e sakrifikues .

Shumë krime makabre i janë bërë kësaj popullate duke u munduar t′i dobësojë e tu blejë shpirtin e tyre luftarak pa ditur se për shqiptarët atdhetarizmi është si "Thembra e Akilit", është pika më e dobët dhe ndjenja më sublime me të cilën krenohen. Nëse mundohesh të prekësh në Thembrën e Akilit , duhet të përballesh me forcën e pamatshme, jo vetëm atë fizike ,por edhe me atë shpirtërore që me të vërtetë nuk mund të konfrontohesh. Ndonëse shumë shqiptarë kanë sakrifikuar me jetë , përsëri kanë arritur të rimëkëmben më të fortë se asnjëherë.

Besoj që historia ka treguar shumë qartë se ky popull është i pamposhtur edhe pse me prejardhje nga një vend i vogël në hartë , por i njohur botërisht me hollësi. Ishte vendi më i kërkuar , ku ëndërronin ta zotëronin me vullnet të plotë në të gjitha aspektet ,por mbi të gjitha në aspektin shoqëror . Them shoqëror sepse përbëhet nga vlerat më themelore njerëzore, ato moralet.

Periudha hitleriane ka qenë një ndër plagët e historisë që ka ndikuar te çdo komb duke u shkatërruar jetën njerëzve të pafajshëm vetëm e vetëm se kishte premtuar të ishte pushtuesi i gjithë botës, pra për qëllimet personale, ambiciet dhe egon e tij të sëmurë që nuk njihte limite. Racizmi ishte një ndër problemet kryesore te tij duke thënë që gjermanët jane racë ariane e të tjerët duhen ndëshkuar. Çfare mund te presësh nga një figurë e tillë që prononcohej kështu, kur racizmi bëhet një ndër problemet kryesore të njerëzimit e ku arrin të krijojë edhe kaos siç ishte edhe Holokausti(flijim me zjarr), një iniciativë famëkeqe për shfarosjen e popullsisë ku u mori jeten rreth 6 milionë hebrenjve. Nuk të lejon të imagjinosh, por thjesht të vërtetosh pafytyrësinë e një drejtuesi që përdori strategjinë e gabuar për të sunduar , e që në fund përfundoi te ndëshkimi ndaj vetes (vetëvrasja). Për të konkretizuar situatën e lidh me dëshirën për të qënë i lirë të jetosh, të zgjedhësh atë që të duket më e drejtë në këndvështrimin tënd.

*E drejta!* Një fjalë që të krijon një stuhi mendimesh në kokë duke të të bërë të mbimendosh gjithcka , duke pranuar të shkuarën e hidhur e duke vënë në dyshim aktualitetin, pra të tashmën . Sa herë e mendoj them me vete : “Si është e mundur që një fjalë e vetme të ndryshojë gjithë jetën e njerëzve?”E po ja që është e mundur , pasi njerëzit që në të shkuarën e kanë ditur se ç′është e drejta ndonëse nuk ishte e legjitimuar , por si parim qëndronte fort në qëllimet e çdo individi që i cënohej jeta. Ajo për të cilën çdokush lufton fort që ta këtë nën kontroll duke e mbushur atë me momentet më të bukura të saj , duke i dhënë rëndësi edhe detajit më të vogël , e duke falenderuar Zotin çdo ditë që je gjallë.

Çfarë ndodh kur ti lutesh që të vdesësh pasi gjithcka po bëhet e veshtirë dhe e pa kapërcyeshme , duke ditur shumë mirë që je një viktimë dhe një i vdekur në këmbë që pret të lidhësh duart nga momenti në moment. Si është të jetosh në tmerrin e ndjenjave të pasigurisë,ku nuk mund të thuash që nesër do dalë një ditë e re për mua, shumë gjëra më presin , shumë arsye kam për të jetuar. Si është të jetosh me urrejtjen dhe mllefin më të madh që dikush është më superior e të trajton si një vegël , që mund të luajë më jetën tënde në çdo lloj mënyre ,duke të të bërë të kërrusësh kokën para tiranisë së tyre e të bëhesh njësh me intrigat dhe krimet ?

“O, si nuk kam një grusht të fortë  
t'i bij mu në zëmër malit që s'bëzanë,”

Disa vargje të Migjenit që me të vërtetë përshtaten me situatën, kur ti nuk mund të flasësh ,nuk mund të mbrosh kokën , nuk mund të thuash “STOP” se kjo është jeta ime , nuk mund të më torturosh për vdekje , se këtë jetë Zoti ma ka falë e Ai ma merr ! Sa marrëzi dhe çmenduri është të heshtësh aty kur duhet të bërtasësh, të ulërish, të mos veprosh aty ku duhet luftuar , të bindesh aty ku duhet kundërshtuar me gjithë forcë, aty ku ti nuk mund ti buzëqeshësh jetës , aty ku të mos bësh asgjë, aty ku fati yt i zi ulet këmbë mbi këmbë e të thotë: Kjo është ironia dhe sarkazma e asaj të bukure që të dhuruan!

Gjithë kjo ese na lë të përjetojmë apo kuptojmë sado pak vuajtjen e atyre njerëzve të pafajshëm që për tu mbrojtur u vetësakrifikuan , atyre që për fat të keq iu bë çdo e padrejtë e mundshme. Ajo që duhet të cilësojmë është se gjithmoë ka rëndësi të jesh vetëvetja kudo dhe kurdo, t′i përballosh me forcë dhe mend në kokë ! Kohët, mendimet,mentalitetet kane evoluar ku të jep aksesin që të flasësh , të reagosh , të japësh mendimin tënd qoftë edhe kritik. Prandaj duhet ta shrytëzojmë situatën . Këto do ishin vargjet perfekte për ta mbyllur të gjithën. ( Ndre Mjeda)

***Ndriço. Fike terrin***

***Urreji. Vetem padrejtsit***

***Vepro. E Len prova tprekshme***

***Fol. E tnihet zani deri nskaje***

***O njeri mos hesht!***

**Punoi: LIVIA NIKOLLI**

**KLASA 10 B**

**GJIMNAZI RRËSHEN**